
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αξιολόγηση του προϋπολογισμού των δαπανών φο¬ 
ρέων του Δημόσιου Τομέα . 1 

Χορήγηση εφάπαξ αμοιβής στο διοικητικό προσωπικό 
της Κεντρικής και των Περ/κών Υπηρεσιών του 
ΥΠΕΠΘ για τη διεξαγωγή των Γενικών εξετάσεων 2 

Τροποποίηση και συμπλήρωση απόφασης «Ανάθεση 
αρμοδιοτήτων στον Πρόεδρο του Διοικητικού Συμ¬ 
βουλίου και στον Δ/ντή του ΟΑΣΠ» . 3 

Καθήκοντα Υπευθύνου, Αναπληρωτή Υπευθύνου και 
Εκπαιδευτικών των Κέντρων Περιβαλλοντικής Εκ¬ 
παίδευσης. 4 

Άρση αδείας ΤΕΣ. 5 

Άδεια προσθήκης νέου τμήματος στο ιδιωτικό ΤΕΛ 

«ΜΕΓΑΠΟΛΙΣ». 6 

Άρση άδειας ιδιωτικής ΤΕΣ. 7 

Προσθήκη διατάξεως στον Κανονισμό «Περί προϋπο¬ 
θέσεων παροχής κατοικίας και δάνειων υπό του 

ΟΕΚ». 8 

Επιχορήγηση του ΟΝ ΑΣΕ ΙΟΥ ΚΑΡΔΙΟΧΕΙΡΟΥΡΓΙΚΟΥ 

ΚΕΝΤΡΟΥ για το οικ. έτος 1997. 9 

Αναγνώριση Νοσοκομειακών Μονάδων ως κατάλληλων 

για άσκηση των γιατρών.10 

Τροποποίηση της αριθμ. 40071/25.11.91 Υπουργικής 
απόφασης «περί χορήγησης υποτροφιών σε Έλλη¬ 
νες ερασιτέχνες αθλητές κ.λπ.».11 

Χορήγηση της άδειας άσκησης Επαγγέλματος Εργοθε- 
ραπεύτριας στην Αντζουλάτου Ανδρονίκη του 
Μηνά.^ 

ΑΣΤΥΝΟΜΙΚΕΣ ΔΙΑΤΑΞΕΙΣ 

Τροποποίηση της υπ’ αριθ. 1 Αστυνομικής Διάταξης 
Αρχηγού Ελληνικής Αστυνομίας «Όροι και προϋπο¬ 
θέσεις ίδρυσης και λειτουργίας καταστημάτων εκμι- 
σθώσεως μοτοποδηλάτων και ποδηλάτων» (Β'-178/ 
17.3.94). 13 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2044751 (1) 

Αξιολόγηση του προϋπολογισμού των δαπανών φορέων 
του Δημόσιου Τομέα. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ 

Έχοντας υπόψη: 

α) Τη διάταξη του άρθρου 10 του Ν. 2469/97. 

β) Την ανάγκη εξορθολογισμού των δαπανών φορέων 
του Δημόσιου Τομέα. 

γ) Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, απο¬ 
φασίζουμε: 

Την αξιολόγηση του προϋπολογισμού των δαπανών φο¬ 
ρέων του Δημόσιου Τομέα, σύμφωνα με τα κατωτέρω ορι¬ 
ζόμενα: 

I. Αξιολόγηση των δαπανών του Προϋπολογισμού του 
φορέα από υπηρεσιακά όργανα. 

Για την αξιολόγηση των δαπανών του Προϋπολογισμού 
των φορέων του Δημόσιου Τομέα συνιστάται κατά περί¬ 
πτωση τριμελής επιτροπή από εξειδικευμένους στην αξιο¬ 
λόγηση και τον έλεγχο των δαπανών υπαλλήλους των 
Υπουργείων Εθνικής Οικονομίας, Οικονομικών και του 
εποπτεϋοντος το Φορέα Υπουργείου, οι οποίοι μετά το 
πέρας του έργου τους υποβάλλουν στον εποπτεύοντα 
Υπουργό και τη Διοίκηση του φορέα σχετική πρόταση. Η 
πρόταση κοινοποιείται και στα Υπουργεία Εθνικής Οικο¬ 
νομίας και Οικονομικών. 

Το έργο της Επιτροπής συνίσταται στη χρησιμοποίηση 
σύγχρονων μεθόδων οικονομικής ανάλυσης προς εξακρί¬ 
βωση της οικονομικής σκοπιμότητας σχεδίων ή προγραμ¬ 
μάτων δαπανών των φορέων με σκοπό τον περιορισμό 
τους και την αύξηση της αποτελεσματικότητας. 

Η αξιολόγηση θα αποσκοπεί κυρίως: 

- στην ανίχνευση τομέων χαμηλής παραγωγικότητας 
(παραγωγικότητα εργαζομένων - αναχρονιστικές μέθοδοι 
εργασίας), 

- στην αποφυγή μη αναγκαίων νέων δαπανών, 

- στην κριτική εξέταση επιλεγμένων κατηγοριών δαπα- 

νών από πλευράς οικονομίας, σκοπιμότητας και αποδοτι- 
κότητας και στην απόρριψη των περιττών εξ αυτών ή εκεί¬ 
νων που δεν συνάδουν προς το σκοπό του φορέα ή επικα¬ 
λύπτονται από άλλους φορείς. 

Προς επίτευξη των σκοπών της αξιολόγησης. 

- εξετάζεται από την αρχή η αιτιολόγηση του προϋπο¬ 
λογισμού, είτε στη φάση της κατάρτισης, είτε στη φάση 
της εκτέλεσής του, 

- αναλύεται η αποτελεσματικότητα των υφισταμένων 
μεθόδων και διαδικασιών που χρησιμοποιούνται από κάθε 
φορέα. 

Η επιτροπή αξιολόγησης στην εκτέλεση του έργου της 
έχει την ευχέρεια επιλογής της επιστημονικής εκείνης με¬ 
θόδου εργασίας της (χρησιμοποίηση συνέντευξης ή μη 
κ.λπ.) που κρίνει προσφορότερη. 

Ενδεικτικά αναφέρεται ότι η επιτροπή πρέπει: 

- να προσδιορίσει τους αντικειμενικούς σκοπούς του 
φορέα (τι, πως, πότε, γιατί κάνει;), 

- να ερευνήσει το προσωπικό (πληρότητα, επάρκεια, 
μορφωτικό επίπεδο, εξειδίκευση κ.λπ.), 

- να αναλύσει τις δαπάνες του φορέα και να ερευνήσει 
τυχόν υποεκτιμήσεις τους, 

- να ερευνήσει τυχόν υπερεκτιμήσεις των εσόδων, 

- να διαπιστώσει τις επιτεύξεις του φορέα, 

- να εξετάσει δείκτες για να διαπιστωθεί η ποιότητα και 
η ποσότητα της εργασίας [πληρότητα και ποιότητα προ¬ 
σωπικού, χρησιμοποιούμενα τετραγωνικά μέτρα (μ 2 ) ανά 
υπάλληλο, δαπάνες (ύδρευσης, φωτισμού, θέρμανσης, 
τηλεφωνικών, μηχανογραφικού εξοπλισμού) ανά υπάλ¬ 
ληλο κ.λπ.]. 

Οι προτάσεις προς τον αρμόδιο Υπουργό θα είναι το 
αποτέλεσμα της όλης έρευνας και αξιολόγησης και θα 
αποσκοπούν στο εξορθολογισμό των δαπανών με την 
απόρριψη εκείνων που δεν συνάδουν προς τον όλο σκοπό 
του φορέα και τη βελτίωση της λειτουργίας του. 

Ο εξορθολογισμός των δαπανών θα πρέπει να περιλαμ¬ 
βάνει επίσης απελευθέρωση προσωπικού για άλλες δρα¬ 
στηριότητες, κατάργηση επικαλύψεων στις αρμοδιότη¬ 
τες, αποφυγή άσκοπων νέων επενδύσεων κ.λπ. Επίσης η 
καλύτερη πληροφόρηση των αρμόδιων παραγόντων, η τα¬ 
χύτερη ανταπόκριση στα αιτήματα για παροχή υπηρεσιών, 
η μεγαλύτερη ακρίβεια στα αποτελέσματα και οι καλύτε¬ 
ρες συνθήκες εργασίας είναι βελτιώσεις που θα πρέπει να 
περιλαμβάνονται στις προτάσεις του εξορθολογισμοϋ των 
δαπανών της Επιτροπής. 

II. Αξιολόγηση των δαπανών του Προϋπολογισμού του 
φορέα από εξωτερικούς συμβούλους. 

Η αξιολόγηση των δαπανών των φορέων του Δημόσιου 
Τομέα μπορεί επίσης να ανατίθεται σε αναγνωρισμένου 
κύρους εξωτερικούς συμβούλους ή γραφεία συμβούλων 
επιχειρήσεων. 

Οι μεμονωμένοι αυτοί σύμβουλοι ή τα γραφεία επιχειρή¬ 
σεων προβαίνουν στην αξιολόγηση των δαπανών των φο¬ 
ρέων που τους ανατίθενται σύμφωνα με την επιστημονική 
μεθοδολογία που οι ίδιοι εφαρμόζουν και πάντως μέσα 
στα πλαίσια τουλάχιστον της αξιολόγησης που ορίστηκε 
στο πρώτο μέρος (I) της απόφασής μας αυτής. 

Για την παροχή υπηρεσιών συμβούλου συμβούλου συ- 


νάπτεται σύμβαση ύστερα από πρόσκληση εκδήλωσης εν¬ 
διαφέροντος που δημοσιεύεται περιληπτικά σε δύο ημε¬ 
ρήσιες εφημερίδες της Αθήνας, εκ των οποίων η μία του¬ 
λάχιστον οικονομική. Στην πρόσκληση θα αναφέρεται το 
αντικείμενο του έργου και θα ορίζεται προθεσμία υποβο¬ 
λής ολοκληρωμένων προσφορών, Οι προσφορές θα αξιο¬ 
λογούνται από επιτροπή που θα ορίζεται από τους Υπουρ¬ 
γούς Εθνικής Οικονομίας, Οικονομικών και τον εποπτεύο- 
ντα το Φορέα Υπουργό. Στην επιτροπή θα μετέχει και μέ¬ 
λος που θα υποδεικνύεται από τη Διοίκηση του Φορέα. Το 
πρακτικό της επιτροπής θα υποβάλλεται στη Διοίκηση του 
Φορέα και θα κοινοποιείται στους ανωτέρω Υπουργούς. Η 
επιλογή του συμβούλου θα γίνεται με απόφαση του Διοι¬ 
κητικού Συμβουλίου του Φορέα και θα ακολουθεί η υπο¬ 
γραφή της σύμβασης. Η δαπάνη της αμοιβής θα βαρύνει 
τον αξιολογούμενο φορέα. 

Μετά την ολοκλήρωση του έργου ο σύμβουλος θα υπο¬ 
βάλλει προτάσεις εξορθολογισμοϋ των δαπανών, κατά τα 
διαλαμβανόμενα στην πρώτη (I) παράγραφο της παρού¬ 
σας, στη Διοίκηση του φορέα, στον εποπτεύοντα 
Υπουργό και στους Υπουργούς Εθνικής Οικονομίας και 
Οικονομικών για τις περαιτέρω ενέργειες. 

Για την αξιολόγηση των δαπανών του Προϋπολογισμού 
συγκεκριμένου φορέα του Δημόσιου Τομέα θα εκδίδεται 
κοινή απόφαση των Υπουργών Εθνικής Οικονομίας και Οι¬ 
κονομικών και του εποπτεύοντος το Φορέα Υπουργού. 
Στο κείμενο της απόφασης αυτής θα γίνεται παραπομπή 
στο περιεχόμενο της παρούσας απόφασης, θα προσδιορί¬ 
ζεται το όργανο αξιολόγησης (επιτροπή υπηρεσιακών ορ¬ 
γάνων ή σύμβουλος αξιολόγησης), θα καθορίζεται η χρο¬ 
νική διάρκεια της αξιολόγησης και υποβολής των σχετικών 
προτάσεων και θα ρυθμίζεται το θέμα της αμοιβής του ορ¬ 
γάνου αξιολόγησης, καθώς και οποιοδήποτε άλλο θέμα 
προκύπτει από τις ενδεχόμενες ιδιομορφίες του Φο¬ 
ρέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 1997 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

-♦- 

Αριθ. 2034161/4947/0022 (2) 

Χορήγηση εφάπαξ αμοιβής στο διοικητικό προσωπικό της 

Κεντρικής και των Περ/κών Υπηρεσιών του ΥΠΕΠΘ για 

τη διεξαγωγή των Γενικών εξετάσεων. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 19 παρ. 4 του Ν. 2470/97 
(ΦΕΚ 40 Τ.Α.) «Αναμόρφωση μισθολογίου προσωπικού 
της Δημόσιας Διοίκησης και άλλες συναφείς διατάξεις». 

2. Τις διατάξεις του Ν. 2362/1995 «Περί Δημοσίου Λο¬ 
γιστικού κ.λ.π.». 

3. Τις διατάξεις του άρθρου 1 του Ν. 2469/1997. 

4. Το γεγονός ότι από τις διατάξεις της απόφασης αυτής 

προκαλείται δαπάνη ύψους 800.000.000 δρχ. περίπου, 
νια το οίκον, έτος 1997 και θα καλυφθεί από πιστώσεις 
του κρατικού προϋπολογισμού, με μεταφορά στον οικείο 
Κ.Α.Ε. από τον Κ.Α.Ε. 2272 του ειδικού φορέα 19-220 
προϋπολογισμού του ΥΠ.Ε.Π.Θ. 

5. Την αριθμ. 1107147/1239/0006Α/4.10.96 από¬ 
φαση με θέμα «Μεταβίβαση αρμοδιοτήτων Υπουργού Οι¬ 
κονομικών στους Υφυπουργούς Οικονομικών, αποφασί¬ 
ζουμε: 

Χορηγούμε εφάπαξ αμοιβή στο διοικητικό προσωπικό 
της Κεντρικής και των Περιφερειακών Υπηρεσιών του 
Υπουργείου Εθνικής Παιδείας και θρησκευμάτων, για τη 
συμμετοχή του στη διεξαγωγή και υποστήριξη των Γενικών 
(Εισαγωγικών) Εξετάσεων στα Α.Ε.Ι. καιΤ.Ε.ί.,η οποία κα¬ 
θορίζεται και κλιμακώνεται ανάλογα με τις κατηγορίες του 
προσωπικού αυτού ως εξής: 

α) Υπάλληλοι της κατηγορίας Υποχρεωτικής Εκπ/σης 
ΥΕ 180.000 δρχ. 

β) Υπάλληλοι της κατηγορίας Δευτεροβάθμιας Εκπ/σης 
ΔΕ 190.000 δρχ. 

γ) Υπάλληλοι της κατηγορίας Τεχνολογικής Εκπ/σηςΤΕ 
200.000 δρχ. 

δ) Υπάλληλοι της κατηγορίας Πανεπιστημιακής Εκπ/ 
σης ΠΕ 210.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1997 

01 ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 

—♦- 

Αριθ. Δΐ6γ/316/8/299/Γ (3) 

Τροποποίηση και συμπλήρωση απόφασης «Ανάθεση αρ¬ 
μοδιοτήτων στον Πρόεδρο του Διοικητικού Συμβουλίου 

και στον Δ/ντή του ΟΑΣΠ». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 4 του Ν. 1349/83 «Σύσταση 
Οργανισμού Αντισεισμικού Σχεδιασμού και Προστασίας 
(ΟΑΣΠ) και άλλες διατάξεις» (ΦΕΚ 52/τ.Α'/83). 

2. Την αριθμ. 19/25.2.97 απόφαση του Διοικητικού 
Συμβουλίου του ΟΑΣΠ. 

3. Την αριθμ. Δ16γ/1179/15/914/Γ/11.12.95 από¬ 
φασή μας «Ανάθεση αρμοδιοτήτων στον Πρόεδρο του 
Διοικητικού Συμβουλίου και στον Δ/ντή του ΟΑΣΠ (ΦΕΚ 
1061/Β/22.12.95). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος των πιστώσεων 
προϋπολογισμού του ΟΑΣΠ. 

5. Την αριθμ. Δ17α/03/99/Φ.2.2.1 /96 απόφαση «Ανά¬ 
θεση αρμοδιοτήτων του Υπουργού ΠΕΧΩΔΕ στους Υφυ¬ 
πουργούς ΠΕΧΩΔΕ Χρήστο Βερελή και Θεόδωρο Κολιο- 
πάνο», αποφασίζουμε: 


Εγκρίνουμε την τροποποίηση και συμπλήρωση της 
αριθμ. Δ16γ/1179/15/914/Γ/11.12.95 απόφασης «Ανά¬ 
θεση αρμοδιοτήτων στον Πρόεδρο του Διοικητικού Συμ¬ 
βουλίου και στον Διευθυντή του ΟΑΣΠ» ως εξής: 

1. Τροποποίηση εδαφίου 4 της παραγράφου Α, ήτοι: 

«4. Εγκρίσεις μετακινήσεων στο Εσωτερικό του ιδίου, 

μελώντου Δ.Σ., του προσωπικού του ΟΑΣΠ και ιδιωτών». 

2. Συμπλήρωση της ως άνω απόφασης με παράγραφοΑ' 
ήτοι: 

«Α’ Εγκρίνουμε τη μεταβίβαση στον Πρόεδρο του Δ.Σ. 
της αρμοδιότητας έγκρισης μετακίνησης εκτός έδρας στο 
εσωτερικό του ιδίου». 

Κατά τα λοιπά ισχύει η αριθμ. Δ16/γ/1179/15/914/δ/ 
11.12.95 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 1997 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 

-♦- 

Αριθ. Γ 2/3800 (4) 

Καθήκοντα Υπευθύνου, Αναπληρωτή Υπευθύνου και Εκ¬ 
παιδευτικών των Κέντρων Περιβαλλοντικής Εκπαίδευ¬ 
σης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Νόμο 1892/90 αρθ. 111 παρ. 13 που προβλέπει 
την ίδρυση και λειτουργία Κέντρων Περιβαλλοντικής Εκ¬ 
παίδευσης (ΚΠΕ). 

2. Την αρ. Γ2/1242/8.3.93 Υ.Α. (ΦΕΚ 175/τ. Β 7 
23 5.95) που αφορά την ίδρυση και λειτουργία ΚΠΕ. 

3. Την αρ. Γ2/2352/28.4.93 (ΦΕΚ 306/τ.Β729.4.93) 
που αφορά την ίδρυση και λειτουργία ΚΠΕ Κλειτορίας. 

4. Την αρ. Γ2/2277/23.3.95 Υ.Α. (ΦΕΚ 261 /τ.Β7 

7.4.95) που αφορά το παράρτημα του ΚΠΕ Ακράτας. 

5. Την αρ. Γ2/3219/11.5.95 Υ.Α. (ΦΕΚ 451/τ.Β7 

23.5.95) που αφορά την ίδρυση και λειτουργία των ΚΠΕ 
Αργυρούπολης, Κορδελιού, Μουζακίου, Καστοριάς, Κόνι¬ 
τσας και Σουφλίου. 

6. Την ανάγκη καταμερισμού των εργασιών μεταξύ των 
υπηρετούντων εκπαιδευτικών για την αποτελεσματική 
λειτουργία των ΚΠΕ. 

7. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Α. Ο Υπεύθυνος του Κέντρου έχει τα παρακάτω καθή¬ 
κοντα: 

-Σχεδιάζει και συντονίζει την λειτουργία του Κέντρου 
σύμφωνα με το πλαίσιο που προδιαγράφει η Ιδρυτική 
Υπουργική Απόφαση Γ23219/11,5,95. 

Εισηγείται σχετικά με τις ανάγκες του Κέντρου σε θέ¬ 
ματα υποδομής, εξοπλισμού, κατασκευών και φροντίζει: 

α) Να ενημερώνει το Υ.Π.Ε.Π.Θ. 

β) Να υλοποιηθεί η κάλυψη των αναγκών από τις αρμόδιες 
υπηρεσίες (Ο.Σ.Κ., Ε.Ι.Ν., Δήμος) ή από το ίδιο το Κέντρο. 

-Αποτελεί το συνδετικό κρίκο με το ΥΠ.Ε.Π.Θ. και συ- 

νεργάζεται με όλες τις Δ/νσεις του και ειδικότερα με την 
Δ/νση Σπουδών και την Δ/νση 2ου Κ.Π.Σ. 

- Συνεργάζεται με τους Υπευθύνους ΓΙ Ε. των Δ/νσεων 
Α/θμιας και Β/θμιας εκπαίδευσης της περιοχής του 
Κ.Π.Ε. για τον καλλίτερο προγραμματισμό και αυντονιμσό 
των εκπαιδευτικών και επιμορφωτικών δράσεων του 
Κ.Π.Ε. που αφορούν σε σχολεία και εκπαιδευτικούς της 
περιοχής ευθύνης των Υπευθύνων. 

-Συνεργάζεται με τον Δήμο και το Ε.Ι.Ν. για την αποτε¬ 
λεσματικότερη στήριξη της λειτουργίας του Κ.Π.Ε. σύμ¬ 
φωνα με τα προβλεπόμενα στις σχετικός συμβάσεις και 
την προώθηση των τοπικών συνεργασιών. 

-Εκπροσωπεί το Κέντρο και ρυθμίζει τα θέματα των συ¬ 
νεργασιών με οποιοδήποτε Κυβερνητικό ή μη Κυβερνη¬ 
τικό φορέα της Ελλάδας ή του εξωτερικού όπως και με 
φυσικά πρόσωπα, ομάδες μαθητών, νέων και πολιτών. 

-Διαχειρίζεται τα οικονομικά του Κέντρου αν του ανατε¬ 
θεί τέτοιο καθήκον από το ΥΠ.Ε.Π.Θ., το Ε.Ι.Ν. ή τον 
Δήμο, τηρώντας τα σχετικά θεωρημένα βιβλία και φακέλ- 
λους παραστατικών. 

-Φροντίζει για την οργάνωση και τήρηση του Αρχείου 
του Κέντρου όπως και για την τήρηση των διοικητικών βι¬ 
βλίων (βιβλίου πράξεων Υπευθύνου, βιβλίου πράξεων Συλ¬ 
λόγου Εκπαιδευτικών, πρωτοκόλλου αλληλογραφίας, 
ημερολόγιου συμβάντων, βιβλίου υλικού, βιβλίου αδειών, 
δελτίων ημερήσιας παρουσίας). 

-Εισηγείται και συντονίζει τα εκπαιδευτικά και επιμορ¬ 
φωτικά προγράμματα του Κέντρου όπως και τις τοπικές, 
διεθνείς και ερευνητικές συνεργασίες. 

-Συμμετέχει ο ίδιος στην υλοποίηση των παραπάνω 
δράσεων στο μέτρο βέβαια που τα συνολικά του καθήκο¬ 
ντα το επιτρέπουν. 

-Συγκαλεί σε τακτικές Συνεδριάσεις την παιδαγωγική 
ομάδα του Κέντρου ανά δίμηνο ή και συχνότερα αν οι ανά¬ 
γκες το επιβάλλουν ή αν το ζητήσει έγγραφα το 50% των 
εκπαιδευτικών του Κ.Π.Ε. Οι Συνεδριάσεις προαναγγέλο- 
νται 2 ημέρες πριν από την πραγματοποίησή τους και σε 
καμμιά περίπτωση δεν γίνονται σε βάρος προγραμματι¬ 
σμένης δράσης του Κέντρου. 

-Στην πρώτη Συνεδρίαση της σχολικής χρονιάς ανατίθε¬ 
νται καθήκοντα σε όλα τα μέλη της Παιδαγωγικής Ομάδας 
με πνεύμα καταμερισμού της εργασίας, στην κατεύθυνση 
της αξιοποίησης των δυνατοτήτων όλων των μελών και της 
ισόρροπης ανάληψης υποχρεώσεων αλλά και προωτοβου- 
λιών. Επίσης τίθενται οι προτεραιότητες των δράσεων για 
τη νέα σχολική χρονιά. 

-Συντάσει την ημερήσια διάταξη των τακτικών συνε¬ 
δριάσεων παίρνοντας υπόψη και τις προτάσεις που υπο¬ 
βάλλουν οι συνάδελφοι εκπαιδευτικοί του Κ.Π.Ε. Ο Υπεύ¬ 
θυνος σε συνεργασία με τον Αναπληρωτή του παρουσιά¬ 
ζουν στην Παιδαγωγική Ομάδα τις γενικές γραμμές των 
εκπαιδευτικών προγραμμάτων που πρόκειται να εκπονη¬ 
θούν καθώς και το περίγραμμα των επιμορφωτικών συνα¬ 
ντήσεων και εισηγούνται για τη δομή, τη μορφή και το πε¬ 
ριεχόμενό τους. Στις συνεδριάσεις συζητούνται συμπλη¬ 
ρώνονται και εξειδικεύονται όλες οι δράσεις του Κέντρου 
(εκπαίδευση, επιμόρφωση, έρευνα, τοπικές και διεθνείς 
συνεργασίες) και οι εκπαιδευτικοί αναλμβάνουν συγκεκρι¬ 


μένα καθήκοντα. Αν αυτό δεν επιτευχθεί με συζήτηση 
τότε ανατίθενται καθήκοντα από τον Υπεύθυνο του 
Κ.Π.Ε. 

-Παρουσιάζει στην Συμβουλευτική Επιτροπή τον απο¬ 
λογισμό και εισηγείται το πρόγραμμα δράσης του Κέ¬ 
ντρου. 

-Υποβάλλει στην Δ/νση Σπουδών του ΥΠ.Ε.Π.Θ. τον 
απολογισμό και το πρόγραμμα δράσης του Κέντρου. 

-Παράλληλα ενημερώνει σχετικά τις οικείες Δ/νσεις Α/ 
θμιας και Β/θμιας Εκπ/σης για τις δράσεις του Κ.Π.Ε. και 
για την κίνηση των εκπαιδευτικών (απουσίες, άδειες, δελ¬ 
τίο ημερήσιας παρουσίας κ.λ.π.). 

-Ο Υπεύθυνος για την εκτέλεση των παραπάνω καθη¬ 
κόντων του συνεργάζεται με τον Αναπληρωτή Υπεύθυνο 
του Κέντρου. 

Β. Ο Αναπληρωτής Υπεύθυνος: 

-Συνεργάζεται στενά με τον Υπεύθυνο και τον συνεπι¬ 
κουρεί στην εκτέλεση των παραπάνω καθηκόντων του. 

-Αναπληρώνει τον Υπεύθυνο σε περίπτωση απουσίας 
του έχοντας όλες τις ευθύνες και αρμοδιότητες - του και 
πάντα βέβαια με προηγούμενη συννενόηση και συνεργα¬ 
σία μαζί του. 

-Αναλαμβάνει καθήκοντα που του αναθέτει ο Υπεύθυ¬ 
νος για την αποτελεσματικότερη λειτουργία του Κέ¬ 
ντρου. 

-Συμμετέχει στην υλοποίηση των εκπαιδευτικών, επι¬ 
μορφωτικών, ερευνητικών, τοπικών και διεθνών δράσεων 
του Κ.Π.Ε. έχοντας αυξημένη ευθύνη σε σχέση με τους 
άλλους εκπαιδευτικούς για την αποτελεσματική και συ¬ 
ντονισμένη υλοποίησή τους. 

-Κάνει στον Υπεύθυνο και στην Παιδαγωγική Ομάδα 
βελτιωτικές προτάσεις αξιολογώντας την πορεία των δρά¬ 
σεων. 

-Αναλαμβάνει καθήκοντα που προκύπτουν από τον κα¬ 
ταμερισμό εργασίας κατά τις Συνεδριάσεις των εκπ/κών 
του Κ.Π.Ε. όπως αυτά που περιγράφονται παρακάτω για 
τους εκπαιδευτικούς στο κεφάλαιο Γ. 

Γ. Οι υπόλοιποι εκπαιδευτικοί του Κέντρου: 

-Υλοποιούν τα εκπαιδευτικά και επιμορφωτικά προ¬ 
γράμματα του Κέντρου όπως και τις διεθνείς, τοπικές και 
ερευνητικές συνεργασίες. Υποβάλλουν στον Υπεύθυνο 
του Κ.Π.Ε. και στις παιδαγωγικές Συνεδριάσεις προτάσεις 
για δράσεις και συνεργασίες οι οποίες συζητούνται υπό το 
πνεύμα της αξιοποίησης όλων των δυνατοτήτων και πά¬ 
ντοτε στα πλαίσια της ιεράρχησης προτεραιοτήτων. (Κα¬ 
νένας εκπαιδευτικός του Κ.Π.Ε. δεν μπορεί να αναπτύσ¬ 
σει συνεργασίες εν ονόματιτου Κ.Π.Ε. χωρίς έγκριση του 
Υπεύθυνου ή χωρ'ις απόφαση της Παιδαγωγικής Συνε¬ 
δρίασης). 

-Συμμετέχουν μέσω των Συνεδριάσεων στην επεξεργα¬ 
σία, συμπλήρωση και εξειδίκευση των δράσεων του Κέ¬ 
ντρου. 

-Αναλαμβάνουν με απόφαση της Συνεδρίασης των Εκπ/ 
κών του Κ.Π.Ε. ή με ανάθεση από τον Υπεύθυνο καθήκο¬ 
ντα στα πλαίσια των δράσεων του Κέντρου όπως: 

-Εκπόνηση μέρους εκπαιδευτικού προγράμματος. 

-Συγκεκριμένη εργασία για οργάνωση και υλοποίηση 
Σεμιναρίων. 

-Συνεργασία με σχολεία. 

-Συντονισμό προγράμματος ή δικτύου. 

-Συνεργασία με συγκεκριμένο φορέα. 

-Οργάνωση και λειτουργία χώρων του Κ.Π.Ε. (εργαστή¬ 
ριο, βιβλιοθήκη, αίθουσα Η/Υ, έκθεση υλικού, εκπαιδευτι¬ 
κός κήπος κ.α.). 

-Ευθύνη για οπτικοακουστικό, εκπαιδευτικό, ηλεκτρο¬ 
νικό υλικό και άλλους εξοπλισμούς. 

-Τήρηση διοικητικών ή διαχειριστικών βιβλίων. 

Διευκρινίζεται ότι τα συγκεκριμένα καθήκοντα που ανα¬ 
λαμβάνουν οι εκπαιδευτικοί του Κ.Π.Ε. πέραν των γενικών 
και αυτονόητων πρέπει να αναφέρονται κατά περίπτωση 
στο βιβλίο πράξεων των Συνεδριάσεων του Συλλόγου των 
Εκπ/κών του Κ.Π.Ε. ή στο βιβλίο πράξεων του Υπευθύνου 
και να υπογράφονται δεόντως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 1997 

Ο ΥΠΟΥΡΓΟΣ 

ΓΕΡ. ΑΡΣΕΝΗΣ 

-♦- 

Αριθ. Φ.1/33/Δ5/5288 (5) 

Άρση αδείας ΤΕΣ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 111 παρ. 2 του Ν. 1892/90 
και του άρθρου 12 του Β.Δ. 685/72. 

2. Την αριθ. 10/12/5/97 πράξη του ΠΥΣΔΕ Καρδί¬ 
τσας. 

3. Την αριθ. ΣΤ5/33/9.10.96 (ΦΕΚ 937/Β796) κοινή 
απόφαση του Πρωθυπουργού και του Υπουργού Παιδείας 
με θέμα «αρμοδιότητες Υφυπουργού ΥΠΕΠΘ», αποφασί¬ 
ζουμε: 

Αίρουμε την άδεια ίδρυσης - λειτουργίας της ιδιωτικής 
Τεχνικής Επαγγελματικής Σχολής, ειδικότητας υπαλλή¬ 
λων χειριστών Η/Υ διατρητικών μηχανών, «ΜΕΓΑΠΟΛΙΣ» 
του Ματθαίου Τζέλλα, η οποία έχει πάρει άδεια με την 
υπουργική απόφαση Φ1/118/Δ5/3681°/93 (ΦΕΚ 463/ 
τ. Β'/93), διότι το ζήτησε ο ίδιος με αίτησή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 1997 

Ο ΥΦΥΠΟΥΡΓΟΣ 

I. ΑΝΘΟΠΟΥΛΟΣ 

-4- 

Αριθ. Φ.1/34/Δ5/4297 (6) 

Άδεια προσθήκης νέου τμήματος στο ιδιωτικό ΤΕΛ «ΜΕ- 
ΓΑΠΟΛΙΣ». 

0 ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1. των Νόμων 1892/90, 1566/85 και 1966/91 


2. των Π.Δ. 850/75 (ΦΕΚ 273/Α775) και 813/77 (ΦΕΚ 
259/Α777) 

3. του Β.Δ. 685/72 (ΦΕΚ 196/Α772). 

4. Την αριθ. ΣΤ/33/9.10.96 (ΦΕΚ 937/Β796) κοινή 
απόφαση του Πρωθυπουργού και του Υπουργού Παιδείας 
με θέμα «αρμοδιότητες Υφυπουργού ΥΠΕΠΘ». 

5. Τις αριθ. 5/28.3.97 και 10/12.5.97 πράξεις του 
ΠΥΣΔΕ Καρδίτσας, αποφασίζουμε: 

Χορηγούμε στο ιδιωτικό ΤΕΛ «ΜΕΓΑΠΟΛΙΣ» του Ματ¬ 
θαίου Τζέλλα, που έχει πάρει άδεια ίδρυσης και λειτουρ¬ 
γίας με την αριθ. Φ1/118/Δ5/3681°/93 (ΦΕΚ 463/τ. Β7 
93) υπουργική απόφαση, άδεια προσθήκης - λειτουργίας 
νέου τμήματος ΤΕΛ το οποίο θα λειτουργήσει από το σχο¬ 
λικό έτος 1997 - 98 στην Καρδίτσα επί της οδού Σακελλα- 
ρίου και Υψηλάντου 109 ως εξής: 

Ημερήσιο ΤΕΛ 

1. Τομέας Κοινωνικών υπηρεσιών 

Τμήμα Βρεφοκόμων - Παιδοκόμων 

Η άδεια χορηγείται με τους εξής όρους: 

α) Τα τμήματα που θα λειτουργούν δεν θα υπερβαίνουν 
τα τρία (3) και ο αριθμός των μαθητών του σχολείου συνο¬ 
λικά τους τριάντα πέντε (35). 

β) Το ΤΕΛ θα λειτουργεί σε απογευματινό ωράριο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 1997 

Ο ΥΦΥΠΟΥΡΓΟΣ 

I. ΑΝΘΟΠΟΥΛΟΣ 

-*- 

Αριθ. Φ.1/38/Δ5/4564 (7) 

Άρση άδειας ιδιωτικής ΤΕΣ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 111 παρ. 2 του Ν. 1892/90 
και του άρθρου 12 του Β.Δ. 685/72. 

2. Την αριθ. 5/14.4.97 πράξη του ΠΥΣΔΕ Αρκαδίας. 

3. Την αριθ. ΣΤ5/33/9.10.96 (ΦΕΚ 937/Β /96) κοινή 
απόφαση του Πρωθυπουργού και του Υπουργού Παιδείας 
με θέμα «αρμοδιότητες Υφυπουργού ΥΠΕΠΘ», αποφασί¬ 
ζουμε: 

Αίρουμε την άδεια ίδρυσης - λειτουργίας της ιδιωτικής 
ΤΕΣ Αγγελικής ΧΑΣΑΠΗ (Τρϊπολη) που έχει χορηγηθεί με 
την υπουργική απόφαση Φ1/150/Δ5/7653/4.8.93 (ΦΕΚ 
634/τ. Β /19.8.93), διότι δεν λειτούργησε εντός τριετίας 
από της χορηγήσεως της άδειας λειτουργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 1997 

Ο ΥΦΥΠΟΥΡΓΟΣ 

I. ΑΝΘΟΠΟΥΛΟΣ 

Αρίθ. 50502 (8) 

Προσθήκη διατάξεως στον Κανονισμό «Περί προϋποθέ¬ 
σεων παροχής κατοικίας και δανείων υπό του ΟΕΚ». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάξεις των άρθρων 2, 4 και 6 του Ν. Δ/τος 
2963/54 «Περί ιδρύσεως Αυτονόμου Οργανισμού Εργατι¬ 
κής Κατοικίας». 

2) Τις διατάξεις του Κανονισμού «περί προϋποθέσεων 
παροχής κατοικίας και δανείων υπό του Ο.Ε.Κ.». 

3) Τις αποφάσεις που πήρε το Διοικητικό Συμβούλιο του 
Οργανισμού Εργατικής Κατοικίας (Ο.Ε.Κ.) κατά τις συνε¬ 
δριάσεις του αριθ. 38 της 9.6.1997 και 39 της 12.6.1997 
και τις υπέβαλε με το αριθ. 5645/27566/18.6.1997 έγ¬ 
γραφό του. 

4) Το άρθρο 27 του Ν. 2081/1992 και 29Α του Ν. 1558/ 

1985 και το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του προϋπολογι¬ 
σμού του ΟΕΚ, αποφασίζουμε: 

Κυρώνουμε την απόφαση του Δ.Σ. του ΟΕΚ που πήρε 
στις συνεδριάσεις του αριθ. 38/9.6.1997 και 39/ 
12.6.1997 και εγκρίνουμε, στον Κανονισμό «περί προϋ¬ 
ποθέσεων παροχής κατοικίας και δανείων υπό του 
Ο.Ε.Κ.», να προστεθεί μεταβατική διάταξη ως παράγρα¬ 
φος με αριθμό 16 στο άρθρο 35 αυτού, όπως παρακάτω: 

«16. Από τις 332 κατοικίες που έχουν ανεγερθεί σε 
έκταση 221 στρεμμάτων, που παραχωρήθηκε από το Ελ¬ 
ληνικό Δημόσιο στον ΟΕΚ, στην περιοχή Άνω Λιοσίων και 
θα κληρωθούν κατά την κλήρωση της 29.6.1997, παρα- 
κρατείται ποσοστό 27% για τη στέγαση των δημοτών και 
πλημμυροπαθών (που επλήγησαν από τις πλημμύρες του 
1995) του Δήμου Άνω Λιοσίων, δικαιούχων του ΟΕΚ. 

Σε περίπτωση που κάποιοι από τους πλημμυροπαθείς 
έχουν υποβάλλει δελτίο συμμετοχής στη Γενική κλήρωση 
και κληρωθούν, θα μεταφερθούν να πάρουν κατοικία από 
το ποσοστό που έχει κρατηθεί για αυτή την κατηγορία και 
στη θέση τους θα κληθούν οι νόμιμοι επιλαχόντες». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Ιουνίου 1997 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

Αριθ. Υ4α//οικ.7756/Φ25 (9) 

Επιχορήγηση του ΩΝΑΣΕΙΟΥ ΚΑΡΔΙΟΧΕΙΡΟΥΡΓΙΚΟΥ 
ΚΕΝΤΡΟΥ για το οικ. έτος 1997. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 5 του Ν. 2012/92 «Κύρωση 
Συμβάσεων μεταξύ του Ελληνικού Δημοσίου και του Ιδρύ¬ 
ματος «ΚΟΙΝΩΦΕΛΕΣ ΙΔΡΥΜΑ ΑΛΕΞΑΝΔΡΟΣ ΩΝΑΣΗΣ» 
και ίδρυση νομικού προσώπου ιδιωτικού δικαίου με την 


επωνυμία «ΩΝΑΣΕΙΟ ΚΑΡΔΙΟΧΕΙΡΟΥΡΓΙΚΟ ΚΕΝΤΡΟ» 
(ΦΕΚ 28/Α727.2.92). 

2. Τις διατάξεις του άρθρου 3 του Ν. 2469/97 «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών». 

3. Την εγκεκριμένη πίστωση του Φ.210 ΚΑΕ 2543 «Επι¬ 
χορήγηση στο -ΩΝΑΣΕΙΟ ΚΑΡΔΙΟΧΕΙΡΟΥΡΓΙΚΟ ΚΕ¬ 
ΝΤΡΟ» του προϋπολογισμού οικονομικού έτους 1997 του 
Υπουργείου Υγείας και Πρόνοιας. 

4. Την αριθ. ΔΥ3α/οικ.878/96 (ΦΕΚ 924/Β') κοινή από¬ 
φαση «ανάθεση αρμοδιοτήτων στους Υφυπουργούς». 

5. Την αριθ. 1107147/1239/0006Α/96 (ΦΕΚ 922/Β7 
96) κοινή απόφαση «ανάθεση αρμοδιοτήτων στους Υφυ¬ 
πουργούς Οικονομικών», αποφασίζουμε: 

Καθορίζουμε το ύψος επιχορήγησης του «ΩΝΑΣΕΙΟΥ 
ΚΑΡΔΙΟΧΕΙΡΟΥΡΓΙΚΟΥ ΚΕΝΤΡΟΥ» από το Δημόσιο για 
το οικονομικό έτος 1997 στο ποσό του ενός δισεκατομμυ¬ 
ρίου επτακοσίων εκατομμυρίων (1.700.000.000) δρχ. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 18 Ιουνίου 1997 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Μ. ΧΡΙΣΤΟΔΟΥΛΑΚΗΣ Κ. ΓΕΙΤΟΝΑΣ 

-♦- 

Αριθ. Υ7/3308 (10) 

Αναγνώριση Νοσοκομειακών Μονάδων ως κατάλληλων για 
άσκηση των γιατρών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς 
και της παρ. 2 του άρθρου 8 του Ν. 2071/92. 

2. Τις αριθ. 23-1-97,13-2-97,6-3-97,17-4-97 γνωμο¬ 
δοτήσεις της Υποεπιτροπής για αναγνώριση Κέντρων για 
χορήγηση ειδικότητας. 

3. Την αριθ. 7029/97 απόφαση της Εκτελεστικής Επι¬ 
τροπής του ΚΕ.Σ.Υ. 

4. Την με αριθ. ΔΥ3α/οικ.944/24.1096 (ΦΕΚ Β/986/ 
96) απόφαση του Υφυπουργού Υγείας και Πρόνοιας για 
μεταβίβαση αρμοδιοτήτων και του δικαιώματος υπογρα¬ 
φής εγγράφων «Με εντολή Υφυπουργού» για τον Τομέα 
Υγείας, αποφασίζουμε: 

I. Κυρώνουμε την ανωτέρω (3) σχετική γνωμοδότηση 
της Εκτελεστικής Επιτροπής του ΚΕ.Σ.Υ., με την οποία 
αναγνωρίζονται οι ακόλουθες νοσοκομειακές μονάδες, 
ως κατάλληλες, για άσκηση των γιατρών στις αναφερόμε- 
νες ειδικότητες: 

1. Αντικαρκινικό Νοσ/μείο θεσ/νίκης «ΘΕΑΓΕΝΕΙΟ» 

Τμήμα Ιατρικής Βιοπαθολογίας (Μικροβιολογίας) 

(Μικροβιολογικό - Βιοχημικό - Αιματολογικό και Αιμοδο¬ 
σία) 

Πλήρη άσκηση στην Ιατρική Βιοπαθολογία (Μικροβιολο¬ 
γία) 

2. Γεν. Νομ/κό Νοσ/μείο Χαλκίδας 

Οφθαλμολογικό τμήμα: 1 % χρόνο στην Οφθαλμολο¬ 
γία 

3. Νομ/κό Γεν. Νοσ/μείο - Κέντρο Υγείας Σητείας 
Χειρουργικό τμήμα: 2 χρόνια άσκηση στη Χειρουργική 

4. Περιφ. Πανεπιστημιακό Νοσ/μείο Ιωαννίνων 
Νευροχειρουργική Κλινική: 2 χρόνια στη Νευροχειρουρ- 

γική 

5. Γεν. Νομ/κό Νοο/μείο Κομοτηνής 
Οφθαλμολογικό τμήμα: 2% χρόνια άσκηση στην 

Οφθαλμολογία 

6. Περιφ. Πανεπιστημιακό Νοσ/μείο Ηρακλείου 
Νευροχειρ/κό τμήμα: 2% χρόνια στη Νευροχειρουρ- 

γική 

7. Γεν. Νοσ/μείο Λεμεσού Κύπρου 
Ορθοπεδικό τμήμα: Πλήρη άσκηση στην Ορθοπεδική 

8. Γεν. Νοσ/μείο Λευκωσίας Κύπρου 
Οφθαλμολογικό τμήμα: 3 χρόνια άσκηση στην Οφθαλ¬ 
μολογία 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1997 

Με εντολή Υφυπουργού 
Ο Γενικός Δ/ντής Υγείας 
Γ. ΠΑΠΟΥΤΣΑΚΗΣ 

-ί- 

Αριθ. 17122 ( 11 ) 

Τροποποίηση της αριθμ. 40071/25.11.91 Υπουργικής 
απόφασης «περί χορήγησης υποτροφιών σε Έλληνες 
ερασιτέχνες αθλητές κ.λπ.». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

1. Του Α.Ν. 397/68 «περί επανασυστάσεως της Γ.Γ.Α. 
και των αρμοδιοτήτων αυτής». 

2. Του Ν. 1558/85 «Κυβέρνηση και Κυβερνητικά Όρ¬ 
γανα». 

3. Του άρθρου 28 του Ν. 1646/86 «Μέτρα πρόληψης 
και καταστολής της βίας στους αθλητικούς χώρους». 

4. Την αριθμ. ΥΠΠΟ/ΓΝΟΣ 47968 κοινή απόφαση του 
Πρωθυπουργού και Υπ. Πολιτισμού «ανάθεση αρμοδιοτή¬ 
των στον Υφυπουργό Πολιτισμού» ΦΕΚ 937/14.10.96 
τ.Β', αποφασίζουμε: 

Τροποποιούμε και συμπληρώνουμε την υπ’ αριθμ. 
40071/25.11.91 απόφασή μας «περί χορηγήσεως υπο¬ 
τροφιών σε Έλληνες ερασιτέχνες αθλητές κ.λπ. ως εξής: 

1. Χορηγούμε μηνιαίες υποτροφίες σε Έλληνες ερασι¬ 
τέχνες αθλητές οι οποίοι κατά την εξεταστέα σχολική πε¬ 
ρίοδο είναι μαθητές Γ υμνασίων ή Λυκείων της Γ ενικής ή 
Επαγγελματικής Εκπαίδευσης ή Μέσων Επαγγελματικών 
Σχολών αναγνωρισμένων από το κράτος ή Σπουδαστές 


Ανωτέρων ή Ανωτάτων Σχολών ή καταρτιζόμενοι που είναι 
εγγεγραμμένοι σε Δημόσια ή Ιδιωτικά Ι.Ε.Κ. 

2. Τα προσόντα και οι προϋποθέσεις που προβλέπονται 
από τα άρθρα της παρούσης απόφασης για τη χορήγηση 
των υποτροφιών σε δικαιούχους αθλητές ατομικών και 
ομαδικών αθλημάτων, ισχύουν, αναλόγως, και για τους κα¬ 
ταρτιζόμενους που είναι εγγεγραμμένοι σε Δημόσια ή Ιδι¬ 
ωτικά Ι.Ε.Κ. 

3. Κατά τα λοιπά ισχύει ως έχει η υπ' αριθμ. 40071/ 
25.11.91 απόφασή μας. 

4. Από την απόφαση αυτή δεν προκαλείται δαπάνη εις 
βάρος του τακτικού προϋπολογισμού της Γ.Γ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 1997 

Ο ΥΦΥΠΟΥΡΓΟΣ 

ΑΝΔΡΕΑΣ ΦΟΥΡΑΣ 
-♦- 

Αριθ. Ε2/15348 (12) 

Χορήγηση της άδειας άσκησης Επαγγέλματος Εργοθερα- 

πεύτριας στην Αντζουλάτου Ανδρονίκη του Μηνά. 

Ο ΝΟΜΑΡΧΗΣ ΑΧΑΪΑΣ 

Με την Ε2/15348/13.6.1997 απόφαση του Νομάρχη 
Αχαΐας που εκδόθηκε σύμφωνα με τις διατάξεις του άρ¬ 
θρου 4 του Π.Δ. 83/89 και με την αριθ. 251/23.1.1997 
απόφαση του Υπουργού Υγείας, Πρόνοιας χορηγήθηκε 
άδεια άσκησης Επαγγέλματος Εργοθεραπεύτριας στην 
Αντζουλάτου Ανδρονίκη του Μηνά. 

Πάτρα, 13 Ιουνίου 1997 

Με εντολή Νομάρχη 
Ο Διευθυντής Υγείας 

ΑΓ. ΓΙΑΝΝΑΚΟΠΟΥΛΟΣ 

ΑΣΤΥΝΟΜΙΚΕΣ ΔΙΑΤΑΞΕΙΣ 


Αριθ. 2513/6/13-α' (13) 

ΑΣΤΥΝΟΜΙΚΗ ΔΙΑΤΑΞΗ ΥΠ' ΑΡΙΘ. ΙΑ 
Τροποποίηση της υπ' αριθ. 1 Αστυνομικής Διάταξης Αρχη¬ 
γού Ελληνικής Αστυνομίας «Όροι και προϋποθέσεις 
ίδρυσης και λειτουργίας καταστημάτων εκμισθώσεως 
μοτοποδηλάτων και ποδηλάτων» (Β’-178/17.3.94). 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

1. Τις διατάξεις του άρθρυ 12 παρ. 3,4,5,6 και 7 του Ν. 
1481/1984 (Α'-152) «Οργανισμός Υπουργείου Δημόσιας 
Τάξης», όπως τροποποιήθηκε και συμπληρώθηκε με το 
άρθρο 1 του Ν. 1590/1986 (Α-49) και 36 του Ν. 2168/ 
1993 (Α'-147). 

2. Τις διατάξεις των άρθρων 134 και 135 του Π.Δ. 141/ 
1991 «Αρμοδιότητες οργάνων και υπηρεσιακές ενέργειες 
του προσωπικού του Υπουργείου Δημόσιας Τάξης και θέ¬ 
ματα οργάνωσης υπηρεσιών (Α'-58). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α'-137), όπως 
προστέθηκε με το άρθρο 27 του Ν. 2081/1992 (Α 154) 
και αντικαταστάθηκε με το άρθρο 1 του Ν. 2469/1997 
(Α-38). 

4. Το γεγονός ότι από τις διατάξεις της παρούσας δεν 
προκαλεϊται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

1. Η παράγραφος 1 του άρθρου 2 της υπ’ αριθμ. 1 Αστυ¬ 
νομικής Διάταξης Αρχηγού Ελληνικής Αστυνομίας, αντικα¬ 
θίσταται ως εξής: 

«1. Η λειτουργία καταστήματος εκμισθώσεως μοτοπο¬ 
δηλάτων και ποδηλάτων επιτρέπεται κατόπιν αδείας, η 
οποία χορηγείται από τις οικείες υπηρεσίες Τροχαίας και 
όπου δεν υπάρχουν από τα κατά τόπους Αστυνομικά Τμή¬ 
ματα που ασκούν και τις αρμοδιότητες Τροχαίας, μετά 
από σύμφωνη γνώμη του οικείου Δημοτικού ή Κοινοτικού 
Συμβουλίου, η οποία περιέρχεται εντός αποκλειστικής 
προθεσμίας δεκαπέντε (15) ημερών από την παραλαβή 


του σχετικού ερωτήματος. Σε περίπτωση που παρέλθει 
άπρακτος η εν λόγω προθεσμία η άδεια χορηγείται χωρίς 
την ως άνω γνώμη». 

2. Το πρώτο εδάφιο της παραγράφου 3 του άρθρου 3 
της ως άνω Αστυνομικής Διάταξης αντικαθίσταται ως 
εξής: 

«Απαγορεύεται η λειτουργία των ανωτέρω καταστημά¬ 
των σε πεζόδρομους ή αρχαιολογικούς χώρους». 

Άρθρο 2 
Έναρξη ισχύος 

1. Η εφαρμογή της παρούσας, που ισχύει σε όλη την 
επικράτεια, αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 1997 
Ο Αρχηγός 

Αντιστράτηγος ΑΘΑΝΑΣΙΟΣ ΒΑΣΙΛΟΠΟΥΛΟΣ 

(Εγκρίθηκε από τον Υπουργό Δημόσιας Τάξης στις 
19.6.1997). 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



